
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 179 


7 Αυγούστου 1996 


Το παρόν αποτελεί ορθή επανεκτύπωση του ήδη κυκλοφορούντος ταυταρίθμου. 

ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 242 (1) 

Καθορισμός προϋποθέσεων, τρόπου και διαδικασίας για 
την εκμίσθωση, τη δωρεά, την παραχώρηση της χρή¬ 
σης, την εκποίηση, τη μίσθωση και την αγορά ακινή¬ 
των και κινητών πραγμάτων των νομαρχιακών αυτοδι¬ 
οικήσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Της παραγράφου 6 του άρθρου 26του Ν. 2218/94 (Α 
90). 

2. Της παραγράφου 7 του άρθρου 5 του Ν. 2307/95 (Α 
113). 

3. Του άρθρου 29Ατου Ν. 1558/85 που προστέθηκε με 
το άρθρο 27 του Ν. 2081 /92. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάροςτου τακτικού 
προϋπολογισμού. 

5. Την 295/1996 γνωμοδότηση του Συμβουλίου της 
Επικράτειας, και με πρόταση του Υπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 


ΚΕΦΑΛΑΙΟ Α' 

ΕΚΜΙΣΘΩΣΗ ΑΚΙΝΗΤΩΝ ΚΑΙ ΚΙΝΗΤΩΝ ΠΡΑΓΜΑΤΩΝ 

Άρθρο 1 

Εκμίσθωση ακινήτων 

1. Η εκμίσθωση ακινήτων των νομαρχιακών αυτοδιοική¬ 
σεων γίνεται με δημοπρασία. 

2. Κατ’ εξαίρεση, επιτρέπεται η εκμίσθωση χωρίς δημο¬ 
πρασία: 

α) όταν η ετήσια πρόσοδος του υπό εκμίσθωση ακινή¬ 
του δεν υπερβαίνει το ποσό των 500.000 δρχ., 

β) όταν πρόκειται για την εκμίσθωση ακινήτων των νο¬ 
μαρχιακών αυτοδιοικήσεων στο δημόσιο, σε άλλες νο¬ 
μαρχιακές αυτοδιοικήσεις, σε οργανισμούς τοπικής αυ¬ 
τοδιοίκησης πρώτου βαθμού, σε επιχειρήσεις των νο¬ 
μαρχιακών αυτοδιοικήσεων και των οργανισμών τοπικής 
αυτοδιοίκησης πρώτου βαθμού, σε Ν.Π.Δ.Δ., σε οργανι¬ 
σμούς και επιχειρήσεις κοινής ωφελείας και σε συνεται¬ 
ρισμούς για την ικανοποίηση των αναγκών τους. 

Άρθρο 2 

Όργανο διενέργειας της δημοπρασίας 

Η δημοπρασία για την εκμίσθωση ακινήτου διεξάγεται 
από την αρμόδια κάθε φορά νομαρχιακή επιτροπή. 

Άρθρο 3 

Τόπος διεξαγωγής της δημοπρασίας 

1. Η δημοπρασία διεξάγεται στο κατάστημα της νομαρ¬ 
χιακής αυτοδιοίκησης. 

2. Εφόσον το εκμισθούμενο ακίνητο βρίσκεται στην πε¬ 
ριφέρεια άλλης νομαρχιακής αυτοδιοίκησης, η δημοπρα¬ 
σία μπορεί, έπειτα από απόφαση της νομαρχιακής επι¬ 
τροπής, να διεξάγεται στο κατάστημα της νομαρχιακής 
αυτοδιοίκησης στην περιφέρεια της οποίας βρίσκεται το 
ακίνητο και ενώπιον της επιτροπής του άρθρου 2 της νο¬ 
μαρχιακής αυτοδιοίκησης, στην οποία ανήκει το ακίνητο. 

Άρθρο 4 

Διακήρυξη της δημοπρασίας 

1. Οι όροι κάθε μίσθωσης καθορίζονται από τη νομαρ¬ 
χιακή επιτροπή και περιλαμβάνονται στην οικεία διακή¬ 
ρυξη δημοπρασίας. 

2. Η διακήρυξη δημοσιεύεται επιμελεία του νομάρχη, 
τουλάχιστον δέκα ημέρες προ της διενέργειας της δημο¬ 
πρασίας με τοιχοκόλληση αντιγράφου της στο κατάστη- 

μα της νομαρχιακής αυτοδιοίκησης. Στην περίπτωση που 
το υπό εκμίσθωση ακίνητο κείται στην περιφέρεια άλλης 
νομαρχιακής αυτοδιοίκησης γίνεται επιπλέον και τοιχο¬ 
κόλληση αντιγράφου της διακήρυξης στο κατάστημα της 
νομαρχιακής αυτοδιοίκησης, όπου κείται το ακίνητο. 

Περίληψη της διακήρυξης δημοσιεύεται με απόφαση 
της νομαρχιακής επιτροπής, σε μία από τις εφημερίδες 
της έδρας της νομαρχιακής αυτοδιοίκησης ή του νομού 
δέκα πλήρεις ημέρες πριν τη διενέργεια της δημοπρα¬ 
σίας. Περίληψη της διακήρυξης μπορεί να δημοσιευθεί 
λόγω της σπουδαιότηταςτου αντικειμένου της δημοπρα¬ 
σίας και σε μια από τις ημερήσιες εφημερίδες της Αθήνας 
ή της Θεσσαλονίκης. 

3. Για τη δημοσίευση της προηγούμενης παραγράφου 
συντάσσεται αποδεικτικό δύο μαρτύρων. 

4. Η διακήρυξη πρέπει να περιλαμβάνει υποχρεωτικά: 
α) τον χρόνο (ημερομηνία, ώρα ενάρξεως και λήξεως) 

και τον τόπο της διενέργειας της δημοπρασίας, 
β) το είδος, τη θέση και τα λοιπά στοιχεία του υπό εκμί¬ 
σθωση ακινήτου, 

γ) την τιμή εκκινήσεωςτου καταβλητέου μισθώματος, 
δ) τις σταδιακές αναπροσαρμογές του μισθώματος, 
τον τόπο και χρόνο της καταβολής του, 
ε) τη διάρκεια της μίσθωσης, 

στ) εγγυητική επιστολή αναγνωρισμένου πιστωτικού ι¬ 
δρύματος για την συμμετοχή στη δημοπρασία σε ποσο¬ 
στό δέκα επίτοις εκατό (10%) του ορίου προσφοράς. Ο υ¬ 
πολογισμός γίνεται, προκειμένου για χρονική διάρκεια μι¬ 
κρότερη του έτους, για ολόκληρο το χρόνο της μίσθωσης, 
προκειμένου δε για χρονική διάρκεια μεγαλύτερη του έ¬ 
τους, για ένα έτος. 

ζ) όρο ότι ο τελευταίος πλειοδότης που θα αναδειχθεί υ- 
ποχρεούται να παρουσιάσει εγγυητή, ο οποίος θα υπο¬ 
γράψει τα πρακτικά της δημοπρασίας καθιστάμενος υ¬ 
πεύθυνος εις ολόκληρον με τον πλειοδότη για την εκπλή¬ 
ρωση των όρων της σύμβασης, 
η) ότι η εγγυητική αυτή επιστολή αντικαθίσταται με άλ¬ 
λη, μετά την υπογραφή της σύμβασης, ποσού ίσου προς 
το 10% επί του επιτευχθέντος μισθώματος, για την εξα¬ 
σφάλιση τόσο της έγκαιρης και εντός των προθεσμιών 
που ορίζονται στη διακήρυξη καταβολής του μισθώμα¬ 
τος, όσο και της καλής εκτέλεσης των όρων της σύμβα- 
σης, 

θ) όρο ότι ο μισθωτής υποχρεούται να διατηρεί την κα¬ 
τοχή του μίσθιου, τις δουλείες υπέρ του μίσθιου, τα όρια 
του μίσθιου και γενικά να διατηρεί το μίσθιο σε καλή κα¬ 
τάσταση. 

ι) όρο ότι η νομαρχιακή αυτοδιοίκηση δεν ευθύνεται έ¬ 
ναντι του μισθωτού για την πραγματική κατάσταση στην 
οποία βρίσκεται το μίσθιο, για την οποία τεκμαίρεται ότι ο 
μισθωτής έχει λάβει γνώση, ούτε για την ύπαρξη δουλεί¬ 
ας επί του ακινήτου, 

ια) όρο ότι απαγορεύεται απολύτως η σιωπηρή αναμί- 
σθωση και η υπεκμίσθωση, 

ιβ) όρο ότι ο μισθωτής υποχρεούται μετά τη λήξη της μί¬ 
σθωσης να παραδώσει το μίσθιο αμέσως και απροφασί- 
στως, διαφορετικά υπόκειται σε έξωση κατά τη νόμιμη 
διαδικασία, 

ιγ) οποιονδήποτε άλλο όρο που σε κάθε συγκεκριμένη 
περίπτωση τείνει στην καλύτερη εξασφάλιση των συμφε¬ 
ρόντων της νομαρχιακής αυτοδιοίκησης. 


Άρθρο 5 

Τρόπος διενέργειας της δημοπρασίας 

1. Η δημοπρασία είναι φανερή και προφορική και διεξά¬ 
γεται κατά την ορισθείσα ημέρα και ώρα. Η δημοπρασία 
μπορεί να συνεχίζεται καιπέρατης ώρας που ορίζεται στη 
διακήρυξη, εφόσον εξακολουθούν αδιάκοπα οι προσφο¬ 
ρές. Η νομαρχιακή επιτροπή αποφασίζει για τη συνέχιση 
της δημοπρασίας και πέρα της οριζομένης ώρας, η δε α¬ 
πόφαση αυτή καταχωρείται στα πρακτικά. 

2. Οι προσφορές των πλειοδοτών αναγράφονται στα 
πρακτικά κατά σειρά εκφωνήσεως μαζί με το ονοματεπώ¬ 
νυμο του πλειοδότη. Κάθε προσφορά είναι δεσμευτική 
για τον εκάστοτε πλειοδότη, η δέσμευση δε αυτή μεταφέ- 
ρεται διαδοχικά από τον πρώτο στους επόμενους και επι¬ 
βαρύνει οριστικά τον τελευταίο πλειοδότη. 

3. Αν κάποιος πλειοδοτεί για λογαριασμό άλλου, οφείλει 
να το δηλώσει προς τη νομαρχιακή επιτροπή πριν την έ¬ 
ναρξη της διαδικασίας της δημοπρασίας, παρουσιάζο¬ 
ντας σχετικό νόμιμο πληρεξούσιο έγγραφο, διαφορετικά 
θεωρείται ότι μετέχει για δικό του λογαριασμό. 

4. Η απόφαση της νομαρχιακής επιτροπής για τον απο¬ 
κλεισμό ενδιαφερομένου να λάβει μέρος στη δημοπρα¬ 
σία, επειδή δεν εκπληρώνει τους όρους της διακήρυξης, 
αναγράφεται στα πρακτικά. 

5. Μετά τη λήξη της δημοπρασίας τα πρακτικά υπογρά¬ 
φονται από τη νομαρχιακή επιτροπή και από τον τελευ¬ 
ταίο πλειοδότη και τον εγγυητή του. 

6. Η νομαρχιακή επιτροπή, εφόσον κρίνει συμφέρουσα 
την προσφορά του πλειοδότη, αποφασίζει την κατακύρω- 
ση της δημοπρασίας χωρίς καθυστέρηση και πάντως ε¬ 
ντός δεκαημέρου από τη διενέργειά της. 

Άρθρο 6 

Επανάληψη της δημοπρασίας 

1. Η δημοπρασία επαναλαμβάνεται από το νομάρχη εάν 
δεν παρουσιάστηκε κανένας πλειοδότης. 

2. Η δημοπρασία επαναλαμβάνεται έπειτα από απόφα¬ 
ση του νομαρχιακού συμβουλίου όταν: α) δεν κατακυρω¬ 
θεί από τη νομαρχιακή επιτροπή το αποτέλεσμά της λόγω 
ασύμφορου του επιτευχθέντος αποτελέσματος, β) μετά 
την περάτωση της δημοπρασίας ο τελευταίος πλειοδότης 
και ο εγγυητής του αρνούνται να υπογράψουν τα πρακτι¬ 
κά, καθώς και όταν ο τελευταίος πλειοδότης δενπροσέλ- 
θει εντός της προθεσμίας που τίθεται από την παράγρα¬ 
φο 1 του άρθρου 7 του παρόντος για την υπογραφή της 
σύμβασης, γ) εάν η περί κατακύρωσης απόφαση της νο¬ 
μαρχιακής επιτροπής ακυρωθεί για λόγους νομιμότητας 
από το εποπτεύον όργανο. 

3. Στις περιπτώσεις του εδαφίου (β) της προηγούμενης 
παραγράφου η δημοπρασία επαναλαμβάνεται σε βάρος 
του τελευταίου πλειοδότη και του εγγυητή του. Ως τιμή 
εκκινήσεως ορίζεται το ποσό που κατακυρώθηκε επ’ ονό- 
ματιτου τελευταίου πλειοδότη με τη δυνατότητα μειώσε- 
ώς του έπειτα από απόφαση της νομαρχιακής επιτροπής 
μέχρι 10%. 

4. Για την περίπτωση της παραγράφου 1 του παρόντος 
άρθρου η επανάληψη της δημοπρασίας διενεργείται με 
βάση τηντελευταία προσφορά, η οποία μπορεί να μειωθεί 
κατά την κρίση της νομαρχιακής επιτροπής. 

5. Η επαναληπτική δημοπρασία γνωστοποιείται με περι¬ 
ληπτική διακήρυξη του νομάρχη, η οποία αναφέρεται 
στους όρους της πρώτης δημοπρασίας και δημοσιεύεται 

κατά τα οριζόμενα στο άρθρο 4 του παρόντος, πέντε του¬ 
λάχιστον ημέρες πριν από την ημέρα της διενέργειας της 
δημοπρασίας, διενεργείται δε σύμφωνα με τα οριζόμενα 
στα άρθρα 3,4 και 5του παρόντος διατάγματος. 

Άρθρο 7 

Σύμβαση μισθώσεως 

1. Μετά την κατακύρωση του αποτελέσματος της δημο¬ 
πρασίας καλείται εγγράφως ο πλειοδότης να προσέλθει 
εντός προθεσμίας 15 ημερών για την υπογραφή του μι¬ 
σθωτηρίου, κομίζοντας την εγγυητική επιστολή του εδα¬ 
φίου (η) της παραγράφου 4 του άρθρου 4 του παρόντος 
διατάγματος. Η εγγυητική αυτή επιστολή αποδίδεται 
στον μισθωτή μετά τη λήξη της μίσθωσης και τη διαπί¬ 
στωση της εκπλήρωσηςτων συμβατικώντου υποχρεώσε¬ 
ων. 

2. Εάν ο τελευταίος πλειοδότης αρνηθεί να υπογράψει 
το πρακτικό διενέργειας της δημοπρασίας, ή το μισθωτή¬ 
ριο έγγραφο εντός της 1 δμερης προθεσμίας που τίθεται 
στην προηγούμενη παράγραφο, τότε καταπίπτει υπέρ 
της νομαρχιακής αυτοδιοίκησης η εγγύηση συμμετοχής 
στο διαγωνισμό και το ακίνητο επανεκτίθεται σε δημο¬ 
πρασία σε βάρος του τελευταίου πλειοδότη. 

3. Αντί για την επανάληψη της δημοπρασίας επιτρέπε¬ 
ται με αιτιολογημένη απόφαση της νομαρχιακής επιτρο¬ 
πής, για λόγους δημοσίου συμφέροντος και ιδίως όταν η 
μισθωτική αξία του ακινήτου είναι μικρή, να καλείται ο 
δεύτερος κατά σειρά πλειοδότης για την υπογραφή του 
μισθωτηρίου εγγράφου, εάν θέλει, με την τιμή της προ- 
σφοράςτου. Στηνπερίπτωση αυτή παραμένουν αναλοίω- 
τα τα δικαιώματα της νομαρχιακής αυτοδιοίκησης κατά 
του τελευταίου πλειοδότη. 

Άρθρο 8 

Λύση της μίσθωσης 

1. Για κάθε παράβαση των ό ρων της σύ μβασης διατάσ- 
σεται με απόφαση του νομάρχη η κατάπτωση της εγγύη¬ 
σης καλής εκτέλεσης υπέρ της νομαρχιακής αυτοδιοίκη¬ 
σης, λύεται η μίσθωση και ο μισθωτής αποβάλλεται από 
το μίσθιο κατά τη νόμιμη διαδικασία. 

2. Στηνπερίπτωση εκποίησης μισθωμένου ακινήτου της 
νομαρχιακής αυτοδιοίκησης η μίσθωση λύεται αζημίως 
για τη νομαχιακή αυτοδιοίκηση και ο μισθωτής υποχρεώ¬ 
νεται να παραδώσει τη χρήση του μίσθιου μετά την παρέ¬ 
λευση εύλογης προθεσμίας από την έγγραφη ειδοποίησή 

του, και πάντως όχι αργότερα από την παρέλευση τριμή¬ 
νου από αυτήν. 

Άρθρο 9 

Εκμίσθωση κινητών 

1. Η εκμίσθωση κινητών πραγμάτων των νομαρχιακών 
αυτοδιοικήσεων γίνεται με δημοπρασία, επιφυλασσομέ- 
νης της παραγράφου 8 του άρθρου 5 του Ν. 2307/95. Εάν 
η δημοπρασία δε φέρει αποτέλεσμα, η εκμίσθωση μπορεί 
να γίνει με απευθείας συμφωνία, ύστερα από απόφαση 
της οικείας νομαρχιακής επιτροπής. 

2. Η εκμίσθωση κινητών πραγμάτων για χρονικό διάστη¬ 
μα έως τριών το πολύ μηνών, γίνεται με απευθείας συμ¬ 
φωνία, ύστερα από απόφαση της νομαχιακής επιτροπής. 

3. Για τη δημοπρασία εφαρμόζονται αναλόγως όσα ι¬ 
σχύουν για τη δημοπρασία της εκμίσθωσης ακινήτων. 


ΚΕΦΑΛΑΙΟ Β' 

ΔΩΡΕΑ ΑΚΙΝΗΤΩΝ ΚΑΙ ΚΙΝΗΤΩΝ ΠΡΑΓΜΑΤΩΝ 
Άρθρο 10 
Δωρεά ακινήτων 

1. Δωρεές ακινήτων της νομαρχιακής αυτοδιοίκησης ε¬ 
πιτρέπονται ύστερα από απόφαση του νομαρχιακού συμ¬ 
βουλίου που λαμβάνεται με την απόλυτη πλειοψηφία του 
συνολικού αριθμού των μελών του, για την εκπλήρωση 
κοινωφελούς σκοπού που προάγει τα συμφέροντα της 
νομαρχιακής αυτοδιοίκησης και εξυπηρετεί τους κατοί¬ 
κους της. 

Η απόφαση αυτή του νομαρχιακού συμβουλίου μετα¬ 
γράφεται ατελώς στο οικείο υποθηκοφυλακείο. 

2. Αν η χρήση των ακινήτων που έχουν δωρηθεί μετα¬ 
βληθεί ή ο σκοπός της δωρεάς δεν εκπληρωθεί μέσα στην 
προθεσμία που έχει οριστεί, η σύμβαση της δωρεάς λύε¬ 
ται, και η κυριότητα των ακινήτων επανέρχεται αυτοδικαί¬ 
ως στη νομαρχιακή αυτοδιοίκηση. 

Η απόφαση του νομαρχιακού συμβουλίου με την οποία 
διαπιστώνεται η μη εκπλήρωση του σκοπού της δωρεάς 
καταχωρίζεται ατελώς στα βιβλία μεταγραφών του οικεί¬ 
ου υποθηκοφυλακείου. 

3. Τα ακίνητα της προηγούμενης παραγράφου μπορεί 
να παραμέινουν σε αυτούς που είχαν δωρηθεί, εφόσον 
καταβληθεί στη νομαρχιακή αυτοδιοίκηση ως αποζημίω¬ 
ση η αξία του ακινήτου, που υπολογίζεται στην πραγματι¬ 
κή αξία κατά το χρόνο της καταβολής της. Αντί, όμως, της 
αποζημίωσης μπορεί να μεταβιβαστεί στη νομαρχιακή 
αυτοδιοίκηση άλλο ακίνητο ίσης αξίας. 

Άρθρο 11 
Δωρεά κινητών 

Δωρεές κινητών πραγμάτων των νομαρχιακών αυτοδι¬ 
οικήσεων, πλην χρηματικών παροχών, επιτρέπονται ύστε¬ 
ρα από απόφαση του νομαρχιακού συμβουλίου, προς το 
δημόσιο, άλλες νομαρχιακές αυτοδιοικήσεις, οργανι¬ 
σμούς τοπικής αυτοδιοίκησης, επιχειρήσεις νομαρχια¬ 
κών αυτοδιοικήσεων, επιχειρήσεις οργανισμών τοπικής 
αυτοδιοίκησης, Ν.Π.Δ.Δ., οργανισμούς και επιχειρήσεις 
κοινής ωφέλειας, για την εκπλήρωση κοινωφελούς σκο¬ 
πού που προάγει τα συμφέροντα της νομαρχιακής αυτο¬ 
διοίκησης και εξυπηρετεί τους κατοίκους της. 

ΚΕΦΑΛΑΙΟ Γ 

ΠΑΡΑΧΩΡΗΣΗ ΤΗΣ ΧΡΗΣΗΣ ΑΚΙΝΗΤΩΝ 
ΚΑΙ ΚΙΝΗΤΩΝ ΠΡΑΓΜΑΤΩΝ 

Άρθρο 12 

1. Επιτρέπεται να παραχωρείται δωρεάν η χρήση ακινή¬ 
των της νομαρχιακής αυτοδιοίκησης στο δημόσιο, άλλες 
νομαρχιακές αυτοδιοικήσεις, οργανισμούςτοπικής αυτο¬ 
διοίκησης, Ν.Π.Δ.Δ., Ν.Π.Ι.Δ., δημόσιες επιχειρήσεις, επι¬ 
χειρήσεις των νομαρχιακών αυτοδιοικήσεων και των ορ¬ 
γανισμών τοπικής αυτοδιοίκησης, γιατην αντιμετώπιση έ¬ 
κτακτης και επείγουσας ανάγκης. 

2. Η παραχώρηση της χρήσης γίνεται με απόφαση του 
νομαρχιακού συμβουλίου, στην οποία πρέπει να προσ¬ 
διορίζεται επακριβώς στα πλαίσια της συνδρομής της έ¬ 
κτακτης και επείγουσας ανάγκης ο σκοπός για τον οποίο 
πρόκειται να χρησιμοποιηθεί το ακίνητο, ο χρόνος διάρ¬ 
κειας της παραχώρησης, και κάθε άλλος όρος, αναγκαίος 
κατά την κρίση του νομαρχιακού συμβουλίου. 



3076 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Για την παραχώρηση της χρήσης κινητών πραγμάτων 
ισχύουν αναλόγως όσα αναφέρονται στις παραγράφους 
1 και 2του παρόντος. 

ΚΕΦΑΛΑΙΟ Δ' 

ΕΚΠΟΙΗΣΗ ΑΚΙΝΗΤΩΝ ΚΑΙ ΚΙΝΗΤΩΝ ΠΡΑΓΜΑΤΩΝ 
Άρθρο 13 
Εκποίηση ακινήτων 

1. Η εκποίηση ακινήτων της νομαρχιακής αυτοδιοίκη¬ 
σης επιτρέπεται μόνο για προφανή ωφέλεια, έπειτα από 
απόφαση του νομαρχιακού συμβουλίου που λαμβάνεται 
με την απόλυτη πλειοψηφία του συνολικού αριθμού των 
μελών του. Η προφανής ωφέλεια προσδιορίζεται στην ί¬ 
δια απόφαση του νομαρχιακού συμβουλίου. 

2. Η νομαρχιακή αυτοδιοίκηση διαθέτει το προϊόν της 
εκποίησης αποκλειστικά για την εκπλήρωση του σκοπού 
για τον οποίο έγινε η εκποίηση. Αν τυχόν απομείνει υπό¬ 
λοιπο διατίθεται με απόφαση του νομαρχιακού συμβουλί¬ 
ου για την κάλυψη άλλων αναγκών. 

3. Η εκποίηση γίνεται με δημοπρασία. Κατ’εξαίρεση, ε¬ 
πιτρέπεται χωρίς δημοπρασία, έπειτα από απόφαση του 
νομαρχιακού συμβουλίου, η εκποίηση ακινήτων προς το 
δημόσιο, άλλες νομαρχιακές αυτοδιοικήσεις, οργανι¬ 
σμούς τοπικής αυτοδιοίκησης, επιχειρήσεις νομαρχια¬ 
κών αυτοδιοικήσεων, επιχειρήσεις των Ο.Τ.Α., Ν.Π.Δ.Δ. 
και σε οργανισμούς και επιχειρήσεις κοινής ωφέλειας (ό¬ 
πως Δ.Ε.Η., Ο.Τ.Ε., ΕΛ.ΤΑ., Ε.ΥΔ.Α.Π., Ο.Σ.Κ., Ο.Ε.Κ.). 

4. Το τίμημα των ακινήτων της προηγούμενης παρα¬ 
γράφου καθορίζεται από επιτροπή που ορίζεται από το 
νομαρχιακό συμβούλιο. Την επιτροπή απαρτίζουν δύο μέ¬ 
λη του νομαρχιακού συμβουλίου, εκ των οποίων το ένα ο¬ 
ρίζεται πρόεδρος, και ένας μηχανικός ή υπομηχανικός 
της τεχνικής υπηρεσίας της νομαρχιακής αυτοδιοίκησης. 

Πριν απάτην εκποίηση η επιτροπή συντάσσει έκθεση ε¬ 
κτίμησης της αξίας του ακινήτου. Στην έκθεση αναφέρε- 
ται: α) ο δήμος ή η κοινότητα όπου βρίσκεται το ακίνητο, 
β) ο οικισμός, η θέση, τυχόν τοπωνυμία όπου κείται το α¬ 
κίνητο, γ) για αστικά ακίνητα, η οδός και ο αριθμός, καθώς 
και η υφιστάμενη χρήση του ακινήτου, δ) το εμβαδόν και 
οι διαστάσεις του, ε) η πραγματική αξία κατά στρέμμα ή 
τετραγωνικό μέτρο και συνολικά στ) η αξία κτισμάτων ή 
φυτειών που τυχόν υπάρχουν στο ακίνητο ζ) εάν στο ακί¬ 
νητο αναβλύζει νερό που μπορεί να χρησιμοποιηθεί για ύ¬ 
δρευση ή άρδευση ή ως κινητήρια δύναμη, η ωριαία πα¬ 
ροχή ύδατος και η αξία του. 

Προκειμένου περί μη οικοδομήσιμων εκτάσεων η επι¬ 
τροπή συντάσσει πλήρες τοπογραφικό διάγραμμα, προ¬ 
κειμένου δε περί οικοδομημένης έκτασης ή αστικού ακι¬ 
νήτου συντάσσονται πλέον των ανωτέρω και σχέδια κα¬ 
τόψεων όλων των ορόφων, όπου φαίνεται η συνολική 
οικοδομή μένη επιφάνεια και ο όγκος των κτισμάτων. 

5. Για ακίνητα της νομαρχιακής αυτοδιοίκησης που βρί¬ 
σκονται στην αλλοδαπή, η εκποίηση γίνεται με απόφαση 
του νομαρχιακού συμβουλίου, η οποία περιλαμβάνει και 
τους όρους της εκποίησης για κάθε συγκεκριμένη περί¬ 
πτωση, όπως και τα όργανα ή τα πρόσωπα ενώπιον των ο¬ 
ποίων θα διενεργηθεί. 

6. Τα έξοδα μεταβίβασης του ακινήτου βαρύνουν τον α¬ 
γοραστή. 


Άρθρο 14 
Δημοπρασία 

1. Για τη δημοπρασία εκποίησης ακινήτων εφαρμόζο¬ 
νται αναλόγως οι διατάξεις των άρθρων 2, 3,4, 5, 6 και 7 
του παρόντος διατάγματος. 

2. Η διακήρυξη πέραν των όσων προβλέπονται στην 
προηγούμενη παράγραφο πρέπει να περιλαμβάνει και 
τους εξής όρους: 

α) ότι ουδείς γίνεται δεκτός στη δημοπρασία εάν δεν 
προσκομίσει στην νομαρχιακή επιτροπή για την συμμετο¬ 
χή στη δημοπρασία, ως εγγύηση, γραμμάτιο συστάσεως 
παρακαταθήκης του Ταμείου Παρακαταθηκών και 
Δανείων, ή εγγυητική επιστολή αναγνωρισμένης τράπε¬ 
ζας, ή βεβαίωση του Ταμείου Παρακαταθηκών και 
Δανείων για την παρακατάθεση από τον ενδιαφερόμενο 
να λάβει μέρος στη δημοπρασία ομολογιών Δημοσίου, 
Τράπεζας ή Οργανισμού κοινής ωφέλειας, αναγνωρισμέ¬ 
νων με εγγυοδοσία, ποσού ίσου προς το 1/10 της τιμής εκ- 
κινήσεως που ορίζεται στη διακήρυξη β) ότι ο τελευταίος 
πλειοδότης υποχρεούται να καταβάλει ολόκληρο το τίμη¬ 
μα στο ταμείο της νομαρχιακής αυτοδιοίκησης εντός δέ¬ 
κα ημερών απάτης κοινοποίησης σε αυτόντης απόφασης 
περί κατακύρωσης της δημοπρασίας και πριν από την σύ¬ 
νταξη και υπογραφή του συμβολαίου ή εφόσον πρόκειται 
για κινητόπριντηνπαράδοσήτου, γ) ότι η νομαρχιακή αυ¬ 
τοδιοίκηση δεν ευθύνεται έναντι του αγοραστού για νομι¬ 
κά ή πραγματικά ελαττώματα του πράγματος ή για τα υ¬ 
φιστάμενα σε αυτό βάρη και δουλείες. 

3. Για την ανταλλαγή ακινήτων εφαρμόζονται αναλόγως 
οι διατάξεις του προηγούμενου άρθρου, πλην εκείνων 
που αφορούν στη διαδικασία της δημοπρασίας. 

Άρθρο 15 
Εκποίηση κινητών 

1. Η εκποίηση κινητών πραγμάτων της νομαρχιακής αυ¬ 
τοδιοίκησης γίνεται ύστερα από απόφαση του νομαρχια¬ 
κού συμβουλίου και ενεργείται δημοπρασία. Όταν πρό¬ 
κειται για πράγματα που έχουν αξία μέχρι 250.000 δραχ. 
μπορεί, κατ' εξαίρεση των σχετικών περί δημοπρασιών 
διατάξεων του παρόντος, να γίνεται πρόχειρη άτυπη δη¬ 
μοπρασία έπειτα από αιτιολογημένη απόφαση του νο¬ 
μαρχιακού συμβουλίου. 

2. Επιτρέπεται η απευθείας και χωρίς δημοπρασία εκ¬ 
ποίηση κινητών πραγμάτων προς το δημόσιο, άλλες νο¬ 
μαρχιακές αυτοδιοικήσεις, οργανισμούς τοπικής αυτοδι¬ 
οίκησης, επιχειρήσεις των νομαρχιακών αυτοδιοικήσεων 
και των ΟΤΑ, Ν.Π.Δ.Δ., οργανισμούς και επιχειρήσεις κοι¬ 
νής ωφέλειας, για την κάλυψη των αναγκών της με από¬ 
φαση του νομαρχιακού συμβουλίου. Το τίμημα των κινη¬ 
τών καθορίζεται από την επιτροπή της παραγράφου 4 του 
άρθρου 13 του παρόντος. 

3. Οι διατάξεις του παρόντος άρθρου, εφαρμόζονται 
και για την εκποίηση ειδών τεχνικού εξοπλισμού. 

ΚΕΦΑΛΑΙΟ Ε' 

ΜΙΣΘΩΣΗ ΑΚΙΝΗΤΩΝ ΚΑΙ ΚΙΝΗΤΩΝ ΠΡΑΓΜΑΤΩΝ 

Άρθρο 16 
Μίσθωση ακινήτων 

1. Για τη μίσθωση από τις νομαρχιακές αυτοδιοικήσεις 
ακινήτωνπου ανήκουν σετρίτους απαιτείται δημοπρασία. 

2. Κατ’ εξαίρεση, δεν απαιτείται δημοπρασία στις ακό¬ 
λουθες περιπτώσεις: 

α) Όταν η ανάγκη μισθώσεως ακινήτου έχει κατεπείγο- 
ντα χαρακτήρα, οπότε όμως η διάρκεια της μίσθωσης δεν 
επιτρέπεται να υπερβαίνει τους έξι μήνες. 

β) Όταν η μίσθωση καλύπτει τις ανάγκες επεκτάσεως ή¬ 
δη εγκατεστημένης υπηρεσίας σε μη μισθωμένα διαμερί¬ 
σματα του μισθίου ή παρακειμένου οικήματος, αλλά μόνο 
για χώρο μικρότερο του ήδη μισθωμένου και το πολύ μέ¬ 
χρι τη λήξη της κυρίας συμβάσεως και 

γ) Όταν η διεξαχθείσα δημοπρασία δεν έφερε αποτέλε¬ 
σμα. 

Άρθρο 17 

Διενέργεια της δημοπρασίας 

1. Ο Νομάρχης δημοσιεύει λεπτομερή διακήρυξη σύμ¬ 
φωνα με τα οριζόμενα στο άρθρο 4 του παρόντος, βάσει 
των όρων που έχουν καθοριστεί από την αρμόδια νομαρ¬ 
χιακή επιτροπή, πλην του τιμήματος, καλώντας τους εν¬ 
διαφερομένους να εκδηλώσουν ενδιαφέρον εντός προ¬ 
θεσμίας 20 ημερών από τη δημοσίευση. 

2. Οι προσφορές ενδιαφέροντος αποστέλλονται στην ε¬ 
πιτροπή της παρ. 4 του άρθρου 13 του παρόντος, η οποία 
μετά από επιτόπια έρευνα κρίνει την καταλληλότητα των 
προσφερομένων ακινήτων καθώς και εάν αυτά πληρούν 
τους όρους της οικείας διακήρυξης. Η επιτροπή συντάσ¬ 
σει σχετική έκθεση εντός δέκα (10) ημερών από της λή¬ 
ψης των προσφορών. Οι λόγοι αποκλεισμού ακινήτου αι¬ 
τιολογούνται επαρκώς στην έκθεση. Η έκθεση αυτή, η ο¬ 
ποία περιλαμβάνει και τις προσφορές ενδιαφέροντος, 
αποστέλλεται στην οικεία νομαρχιακή αυτοδιοίκηση, η ο¬ 
ποία την κοινοποιεί σε όλους, όσους εκδήλωσαν ενδιαφέ¬ 
ρον. 

3. Έπειτα από τα ανωτέρω ο νομάρχης ορίζει την ημέρα 
και ώρα διεξαγωγής της δημοπρασίας, καλώντας μόνο ε¬ 
κείνους των οποίων τα ακίνητα κρίθηκαν κατάλληλα κατά 
τη διαδικασία της προηγούμενης παραγράφου. 

4. Η απόφαση της επιτροπής με την οποία αποκλείεται 
να λάβει μέρος στη δημοπρασία κάποιος ενδιαφερόμε¬ 
νος επειδή δεν πληρεί τους όρους της διακήρυξης, ανα¬ 
γράφεται στα πρακτικά. 

5. Μετά τη λήξη της δημοπρασίας τα πρακτικά υπογρά¬ 
φονται από τη νομαρχιακή επιτροπή και από τον τελευ¬ 
ταίο πλειοδότη με τον εγγυητή του. 

6. Για την κατακύρωση της δημοπρασίας εφαρμόζεται 
αναλόγως η διάταξη της παραγράφου 6 του άρθρου 5 του 
παρόντος διατάγματος. 

Άρθρο 18 

Επανάληψη της δημοπρασίας 

1. Εάν η αρμόδια νομαρχιακή επιτροπή κρίνει ασύμφο¬ 
ρο το μίσθωμα το οποίο επετεύχθη κατά τη δημοπρασίαή 
εάνπροβλέπει περαιτέρω συναγωνισμό, ή ακόμη εάν πριν 
κοινοποιηθεί η έγκριση στον τελευταίο μειοδότη επιδοθεί 
με δικαστικό επιμελητή στη νομαρχιακή επιτροπή νέα 
προσφορά από πρόσωπο δικαιούμενο να συμμετάσχει 
στη δημοπρασία και υπό την προϋπόθεση ότι η νέα αυτή 
προσφορά είναι τουλάχιστον κατά 10% μικρότερη εκεί¬ 
νης η οποία έχει επιτευχθεί κατά τη δημοπρασία, η δημο¬ 
πρασία επαναλαμβάνεται με ανώτατο όριο μισθώματος 
το επιτευχθέν κατά τη δημοπρασία ή το ποσόν της νέας 


προσφοράς εφόσον υπάρχει τέτοια. Η δημοπρασία επα¬ 
ναλαμβάνεται από το νομάρχη και στην περίπτωση κατά 
την οποία δεν παρουσιάστηκε κανένας μειοδότης. 

2. Η δημοπρασία επαναλαμβάνεται επίσης, εφαρμοζο- 
μένων αναλόγως των σχετικών διατάξεων, του άρθρου 6 
παρ. 2 (περ. β) και παρ. 3 του ιδίου άρθρου του παρόντος. 

3. Σε περίπτωση μη προσελεύσεως μειοδότη, ή όταν το 
επιτευχθέν κατά τη δημοπρασία μίσθωμα έχει κριθεί α¬ 
σύμφορο, η δημοπρασία επαναλαμβάνεται εξ αρχής. Σε 
περίπτωση νόμιμης αντιπροσφοράς επί του αποτελέσμα¬ 
τος, η δημοπρασία επαναλαμβάνεται μεταξύ εκείνων των 
οποίωντα ακίνητα έχουν κριθεί, κατά την τελευταία δημο¬ 
πρασία, ως κατάλληλα προς μίσθωση. 

Άρθρο 19 

Μονομερής λύση της συμβάσεως μισθώσεως 

1. Η νομαρχιακή αυτοδιοίκηση δικαιούται να λύνει μο- 
νομερώς τη σύμβαση στις ακόλουθες περιπτώσεις: 

α) Σε περίπτωση μεταφοράς της στεγαζόμενης στο μί¬ 
σθιο υπηρεσίας σε ακίνητο ιδιοκτησίας της ή σε ακίνητο η 
χρήση του οποίου παραχωρήθηκε δωρεάν. 

β) Σε περίπτωση κατάργησης της στεγαζομένης υπηρε¬ 
σίας ή επέκτασής της κατά τρόπο ώστε το μίσθιο να μην 
εξυπηρετεί πλέον τις ανάγκες της. 

Στις περιπτώσεις αυτές η νομαρχιακή αυτοδιοίκηση ου- 
δεμία αποζημίωση οφείλει στον εκμισθωτή, υποχρεούται 
όμως να τον ειδοποιήσει εγγράφως τριάντα τουλάχιστον 
ημέρες πριν από την ημερομηνία λήξης της σύμβασης. 

Άρθρο 20 

Εγκατάσταση άλλης υπηρεσίας 

Η νομαρχιακή αυτοδιοίκηση έχει τη δυνατότητα, ακόμη 
και αν δεν προβλέπεται σχετικά στη σύμβαση, να εγκατα- 
στήσει στο μίσθιο υπηρεσία της διαφορετική εκείνης της 
οποίας η στέγαση είχε αρχικά προβλεφθεί, χωρίς για τον 
λόγο αυτό, ο εκμισθωτής να δικαιούται αποζημίωσης ή 
πρόσθετου μισθώματος. 

Άρθρο 21 

Παράταση μίσθωσης 

Σύμφωνα με όρο που μπορεί να αναγράφεται στην δια¬ 
κήρυξη της δημοπρασίας και την οικεία σύμβαση μισθώ¬ 
σεως επιτρέπεται παράταση της μισθώσεως για χρόνο το 
πολύ ίσο προς τον αρχικώς προβλεπόμενο με απλή μόνο 
δήλωση του νομαρχιακού συμβουλίου κοινοποιούμενη 
δεκαπέντε τουλάχιστον ημέρες πριν από τη λήξη της συμ¬ 
βάσεως. 

Άρθρο 12 
Μίσθωση κινητών 

Γ ια τη μίσθωση κινητών πραγμάτων εφαρμόζονται ανα¬ 
λόγως οι διατάξεις του άρθρου 9 του παρόντος. 

ΚΕΦΑΛΑΙΟ ΣΤ' 

ΑΓΟΡΑ ΑΚΙΝΗΤΩΝ ΚΑΙ ΚΙΝΗΤΩΝ ΠΡΑΓΜΑΤΩΝ 

Άρθρο 23 
Αγορά ακινήτου 

Γιατην αγορά ακινήτου εκ μέρους των νομαρχιακών αυ¬ 
τοδιοικήσεων έχουν αναλογική εφαρμογή οι διατάξεις 
των άρθρων 16-22 του παρόντος. 

Εάν, όμως, το νομαρχιακό συμβούλιο κρίνει ότι μόνο έ¬ 
να ακίνητο είναι κατάλληλο για την εκπλήρωση του σκο¬ 
πού της νομαρχιακής αυτοδιοίκησης, τότε είναι δυνατή η 
απευθείας αγορά του ακινήτου, με απόφαση του νομαρ¬ 
χιακού συμβουλίου που λαμβάνεται με πλειοψηφία των 
δύο τρίτων των μελών του. 

Άρθρο 24 
Αγορά κινητού 

1. Για την αγορά κινητού εκ μέρους των νομαρχιακών 
αυτοδιοικήσεων εφαρμόζεται αναλόγως η παρ. 1 του άρ¬ 
θρου 23 του παρόντος. 

2. Κατ' εξαίρεση των σχετικών περί δημοπρασιών δια¬ 
τάξεων του παρόντος επιτρέπεται με πρόχειρη άτυπη δη¬ 
μοπρασία αγορά κινητών πραγμάτων, των οποίων η αξία 
δεν υπερβαίνει το 1.000.000 δρχ., έπειτα από προηγού¬ 
μενη απόφαση του νομαρχιακού συμβουλίου. 

Άρθρο 25 

Οι διατάξεις του παρόντος διατάγματος εφαρμόζονται 
αναλόγως και για τις ενιαίες νομαρχιακές αυτοδιοικήσεις 
και τα επαρχεία καθώς και τα νομικά τους πρόσωπα. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε την εκτέλεση και δημοσίευση 
του παρόντος διατάγματος. 

Αθήνα, 26 Ιουλίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΣΩΤΕΡΙΚΟΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΘΑΝΑΣΙΟΣ - ΑΠΟΣΤΟΛΟΣ ΤΣΟΧΑΤΖΟΠΟΥΛΟΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 243 (2) 

Κατάργηση και ίδρυση θέσεων Ειδικού Διοικητικού - 
Τεχνικού Προσωπικού (ΕΔΤΠ) σε Ανώτατα Εκπαι¬ 
δευτικά Ιδρύματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 παρ. 2 και 50 παρ. 1 και 6 του Ν. 
1268/82 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α 87). 

β) Του άρθρου 1 παρ. β’του Ν. 2188/94 (Α 18). 

γ) Του άρθρου 70 παρ. 12τουΝ. 1566/85 «Δομή και λει¬ 
τουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α 167) σε συνδυασμό με το 
άρθρο 1 παρ. 22του Ν. 2327/1995 (Α 156). 

δ) Του άρθρου 19παρ. 2του Ν. 1735/87 (Α 195). 

ε) Του άρθρου 29Ατου Ν. 1558/85 όπως αυτόπροσετέ- 
θη με το άρθρο 27του Ν. 2081/92 (Α 154). 

στ) Του άρθρου 22παρ. 3του Ν. 2362/95 (Α247). 

2. Την αριθμ. 13/96 απόφαση του Πρωθυπουργού και 
του Υπουργού Εσωτερικών Δημόσιας Διοίκησης και Απο¬ 
κέντρωσης «Καθορισμός αρμοδιοτήτων στον Υφυπουρ¬ 
γό Γεώργιο Μωραΐτη» (Β 137). 

3. Τη γνώμη του Πρυτανικού Συμβουλίου: 


α) Του Αριστοτελείου Πανεπιστημίου Θεσσαλονίκης 
(συνεδρίαση 658/30.12.94). 

β) Του Πανεπιστημίου Κρήτης (συνεδρίαση 211/ 
11.7.94). 

γ) Του Πανεπιστημίου Ιωαννίνων (συνεδριάσεις: 431/ 

17.5.94 και 459/21.3.95). 

4. Το έγγραφα Β1 /17/30.1.95, Β1 /690/15.12.94, Β1 1375 / 

1.7.94 και Β1/45α/19.2.90 του Υπουργείου Εθνικής Παι¬ 
δείας και Θρησκευμάτων με τα οποία ζητήθηκε να διατυ¬ 
πώσει τη γνώμη του το Συμβούλιο Ανώτατης Παιδείας, το 
γεγονός ότι έχει παρέλθει απρακτή η προθεσμία που ορί¬ 
ζουν οι διατάξεις του άρθρου 50 παρ. 3 του Ν. 1268/82. 

5. Το γεγονός ότι από τις διατάξεις του διατάγματος αυ¬ 
τού προκαλείται δαπάνη ύψους 3.500.000 δρχ. περίπου η 
οποία θα βαρύνει τον προϋπολογισμό του Υπουργείου 
Εθνικής Παιδείας και Θρησκευμάτων (Φορέας 19-250 ο¬ 
μάδα ΚΑΕ 0200). 

6. Τη 627/1995 γνωμοδότηση του Συμβουλίου της 
Επικράτειας με πρόταση των Υπουργών Οικονομικών, 
Εθνικής Παιδείας και Θρησκευμάτων και του Υφυπουρ¬ 
γού Εσωτερικών Δημόσιας Διοίκησης και Αποκέντρωσης, 
αποφασίζουμε: 

Στα κατωτέρω αναφερόμενα Τμήματα των Ανωτάτων 
Εκπαιδευτικών Ιδρυμάτων καταργούνται κενές θέσεις 
Ειδικού Διοικητικού - Τεχνικού Προσωπικού (Ε.Δ.Τ.Π.) και 
αντ’ αυτών ιδρύονται ισάριθμες άλλης κατηγορίας ως α¬ 
κολούθως: 

Α. ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
ΤΜΗΜΑ ΔΑΣΟΛΟΓΙΑΣ ΚΑΙ ΦΥΣΙΚΟΥ ΠΕΡΙΒΑΛΛΟΝΤΟΣ 
Δύο (2) κενές θέσεις ΑΡ κατηγορίας καταργούνται και 
αντ’ αυτών ιδρύονται ισάριθμες θέσεις ΑΤ κατηγορίας 
(Π.Δ. 168/1988 (Ά 76). 

Β. ΠΑΝΕΠΙΣΤΗΜΙΟ ΚΡΗΤΗΣ 
ΤΜΗΜΑ ΙΣΤΟΡΙΑΣ ΚΑΙ ΑΡΧΑΙΟΛΟΓΙΑΣ 
Δύο (2) κενές θέσεις ΜΕ κατηγορίας καταργούνται και 
αντ' αυτών ιδρύονται ισάριθμες θέσεις ΑΤ κατηγορίας 
(Π.Δ. 577/84 (Α' 206). 

Γ. ΠΑΝΕΠΙΣΤΗΜΙΟ ΙΩΑΝΝΙΝΩΝ 
α. ΤΜΗΜΑ ΜΑΘΗΜΑΤΙΚΩΝ 

Τέσσερις (4) κενές θέσεις ΜΕ κατηγορίας καταργού- 
νται και αντ’ αυτών ιδρύονται ισάριθμες θέσεις ΑΡ κατη¬ 
γορίας (Π.Δ. 75/1988 (Α' 33). 
β. ΤΜΗΜΑ ΧΗΜΕΙΑΣ 

Τέσσερις (4) κενές θέσεις ΜΕ κατηγορίας καταργού- 
νται και αντ’ αυτών ιδρύονται ισάριθμες θέσεις ΑΤ κατη¬ 
γορίας (Π.Δ. 75/1988 (Α'33). 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Ιουλίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΜΩΡΑΪΤΗΣ ΑΛ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΠΑΠΑΝΔΡΕΟΥ 

Ίδρυση θέσεων προσωπικού στο Πανεπιστήμιο Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79, παρ. 5 εδάφιο δ' του Ν. 1566/1985 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις»» (Α' 167). 

β) Του άρθρου 29Ατου Ν. 1558/1985 όπως αυτό προ¬ 
στέθηκε με το άρθρο 27 του Ν. 2081/1992 (Α 154). 

2. Της απόφασης του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, αριθ. 13/6.3.1996 «Καθορισμός αρμοδιοτήτων του 
Υφυπουργού Εσωτερικών, Δημόσιας Διοίκησης και 
Αποκέντρωσης, Γεωργίου Μωραΐτη» (Β 137). 

3. Την πρόταση της Συγκλήτου (συνεδρίαση 767/ 
14.12.1995) του Πανεπιστημίου Ιωαννίνων. 

4. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 6.660.000 
δρχ. σε βάρος του κρατικού προϋπολογισμού η οποία θα 
αντιμετωπισθεί από τον προϋπολογισμό εξόδων του 
ΥΠΕΠΘΦορέας 19.250, ΚΑΕ5184. 

5. Την αριθμ. 115/1996 γνωμοδότηση του Συμβουλίου 
της Επικράτειας, με πρόταση των Υπουργών Οικονομι¬ 
κών, Εθνικής Παιδείας και Θρησκευμάτων και του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 


Άρθρο μόνο 

1. Συνιστώνται στο Πανεπιστήμιο Ιωαννίνων για τις ανά¬ 
γκες του κατά τις διατάξεις του Π.Δ. 1150/80 (Α' 293) 
Κέντρου Υδροβιολογικών Ερευνών (Κ.Υ.Β.Ε.) οι εξής θέ¬ 
σεις μονίμου προσωπικού. 

α) Μία (1) θέση σε συνιστώμενο κλάδο ΠΕ Υδρο- 
βιολόγων. 

β) Μία (1) θέση στον κλάδο ΤΕ Τεχνολογικών Εφαρ¬ 
μογών και 

γ) Μία (1) θέση στον κλάδο ΤΕ Διοικητικό - Λογιστικό. 

2. Πρόσοντα διορισμού ορίζονται τα κατά περίπτωση 
διαλαμβανόμενα στο Π.Δ. 194/1988 (Α' 84) όπως ισχύει 
κάθε φορά. Ειδικά, για τον Κλάδο ΠΕ Υδροβιολόγων ως 
προσόντα διορισμού ορίζονται, πτυχίο Υδροβιολόγων 
Α.Ε.Ι. της ημεδαπής ή αντίστοιχης ειδικότητας αναγνωρι¬ 
σμένου ιδρύματος της αλλοδαπής και εν ελλείψει αυτού 
πτυχίο Βιολόγου ή Χημικού ή Περιβαλλοντολόγου ή Γεω- 
πόνου ή Φυσικού Α.Ε.Ι. της ημεδαπής ή αντίστοιχης ειδι¬ 
κότητας αναγνωρισμένου ιδρύματος της αλλοδαπής και 
ετήσια τουλάχιστον επιστημονική εξειδίκευση ή τριετής 
εμπειρία στα επιστημονικά αντικείμενα του κέντρου. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Ιουλίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΜΩΡΑΪΤΗΣ ΑΛ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΠΑΠΑΝΔΡΕΟΥ 








ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

1 ΚΑΠΟΔΙΣΤΡΙΟΥ 34 * ΑΘΗΝΑ 104 32 - ΤΕΙ.ΕΧ 223211 ΥΡΕΤ (3Β * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 1 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

ι 

Πληροφορίες δημοσιευμάτων λοιπών ΦΕΚ 5225713 

Πώληοη Φ.Ε.Κ. . 1| 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (° 31 ) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ ϋ 

Νικήτα 6-8 Τ.Κ. 185 31 417 307 

ΠΑΤΡΑ (Ο 61 ) 271249 

Κορίνθου 327 Τ.Κ. 262 23 224581 

ΙΩΑΝΝίΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ι---- : --- 

τιμή ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 - 

50.000 » 

25.000 · 

10.000 » 

5.000 » 

10.000 » 

3.000 » 

150.000 » 

10.000 · 

1.500 δρχ. 

2.500 · 

500 · 

2.500 » 

1.250 » 

500 - 

250 · 

500 · 

150 » 

7.500 · 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και οε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








